पर्वतीय पारिस्थितिकी तंत्र संवेदनशील हैं। इन पर मृदा-क्षरण, भू-स्खलन तथा जेनेटिक विविधता की हानि का असर पड़ता है। भौतिक रूप से कटे रहने के कारण पर्वतीय क्षेत्र एवं उनकी आबादी राजनीतिक और आर्थिक विकास से महरूम हो जाती है। पहाड़ी लोग बेरोजगारी, गरीबी, खराब सेहत तथा अपर्याप्त साफ-सफाई से ग्रस्त रहते हैं। आम लोकमत के विपरीत हालांकि कुछ पर्वतीय क्षेत्रों ने तेजी से अपना आर्थिक स्तर सुधारकर अपने पर्यावरण, जैव-विविधता तथा सांस्कृतिक विरासत को संजोए रखा है। यह पर्वतीय पारिस्थिकीय प्रणाली में विकास के नियोजित प्रयासों और संरक्षण के प्रति विकासकर्ताओं की संवेदनशीलता के कारण घटित हुआ है। इस क्रियाशील प्रणाली के लिए एक विकासोन्मुखी एवं लचीले नीतिपरक ढांचे की जरूरत है जिसमें निगरानी तथा समीक्षा और जहां जरूरी हो, पुनरीक्षण के लिए एक अन्तर्निहित प्रणाली होनी चाहिए। सतत विकास के पीछे मुख्य सोच मानव कल्याण को बढावा देना है इसकी आवृति भारत की विकासोन्मुख नीति में होती रहती है।